Preşedintele PSD, Liviu Dragnea, spune că şi în PSD şi în celelate partide politice din România sunt ofiţeri sub acoperire şi că nu crede că are şanse să afle cine sunt cei care fac parte din PSD, potrivit news.ro.

Liviu Dragnea a afirmat miercuri la Piteşti, întrebat dacă va face demersuri pentru a vedea dacă în PSD sunt actuali sau foşti ofiţeri acoperiţi ai unor servicii de informaţii, că în toate partidele sunt ofiţeri sub acoperire.

”Avem, numai că nu am reuşit să vedem cum îi putem descoperi. Cred că nu avem şanse. Dar avem sigur!” a spus Dragnea.

El a adăugat: ”Nu există partid fără ofiţeri acoperiţi în interior. Nu există!”